На основу чл. 18. став 1. и 19. ст. 1. и 2. Закона о јавном информисању и медијима („Службени гласник РС“, бр. 83/14 и 58/15) и члана 47. став 1. тачка 3. Статута Града Новог Сада-пречишћен текст ("Службени лист Града Новог Сада", број 43/08), Градоначелник Града Новог Сада доноси

**ЗАКЉУЧАК**

1. Суфинансирање пројеката у области јавног информисања у 2016. години, вршиће се путем Јавног конкурса и на основу појединачних давања, у складу са Законом о јавном информисању и медијима и Правилником о суфинансирању пројеката за остваривање јавног интереса у области јавног информисања („Службени гласник Републике Србије", број 126/14).
2. За суфинансирање пројеката путем јавног конкурса, опредељују се средства у износу од 55.520.000,00 динара, у складу са Одлуком о буџету Града Новог Сада зa 2016. годину ("Службени лист Града Новог Сада", брoj 62/15) и Финансијским планом прихода и примања и расхода и издатака Градске управе за културу за 2016. годину.

Јавни конкурс из става 1. ове тачке расписује се за:

- **пројекте производње медијских садржаја из области јавног информисања**, који доприносе истинитом, непристрасном, правовременом и потпуном информисању грађана Новог Сада, заштити и развоју људских права и демократије, слободном развоју личности и заштити деце и младих, развоју културног и уметничког стваралаштва, развоју образовања, укључујући и медијску писменост, развоју науке, спорта и физичке културе, заштити животне средине и здравља људи, унапређивању медијског и новинарског професионализма и осталих медијских садржаја који доприносе задовољавању потреба грађана Новог Сада за информацијама и садржајима из свих области живота, без дискриминације,

-**пројекте намењене националним мањинама и етничким заједницама** на територији Града Новог Сада у циљу информисања на сопственом језику и неговања сопствене културе и идентитета, и који подстичу стваралаштво у свим областима јавног живота припадника националних мањина,

- **пројекте намењене заштити интереса особа са инвалидитетом** ради несметаног коришћења права ових лица у јавном информисању, а посебно слободе мишљења и изражавања и омогућавања несметаног примања информација намењених јавности у примереном облику и применом одговарајуће технологије, и

-**пројекте oрганизовања и учешћа на стручним, научним и пригодним скуповима**, као и унапређивања професионалних и етичких стандарда у области jавног информисања.

1. За суфинансирање пројеката путем појединачних давања, опредељују се средства у износу од 2.775.000,00 динара, у складу са Одлуком о буџету Града Новог Сада зa 2016. годину и Финансијским планом прихода и примања и расхода и издатака Градске управе за културу за 2016. годину.

Додела средстава из става 1. ове тачке, вршиће се на основу решења начелника Градске управе за културу, у складу са чланом 27. Закона о јавном информисању и медијима.

**IV.** За реализацију овог закључка задужује се Градска управа за културу.

**V.** Закључак доставити:

- Градској управи за културу

**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ГРАД НОВИ САД**

**ГРАДОНАЧЕЛНИК ГРАДОНАЧЕЛНИК**

**Број: 6-3/2016-24-II**

**Дана: 05.02.2016. године *Милош Вучевић с.р.***

**НОВИ САД**